Højskolen Marielyst

Foredrag: Det sunde mandeliv
2026-02-23 19:30 - 20:30 (Europe/Copenhagen) | Højskolen Marielyst
Hør om de udfordringer mange mænd står med, når førende forsker på området Svend Aage Madsen stiller skarpt på mænds sundhed og livskvalitet
Hvorfor lever mænd kortere end kvinder? Hvorfor står mænd oftere uden tætte relationer – og hvorfor kan samtalen hos lægen være så svær? I dette foredrag tager psykolog og landets førende mandeforsker Svend Aage Madsen udgangspunkt i sin bog Argumenter for mænd og giver et varmt, skarpt og nuanceret portræt af det moderne og mangfoldige mandeliv. Med humor og personlige nedslag undersøger han de udfordringer, mange mænd står i i dag – og ikke mindst, hvordan vi sammen kan skabe rammer for længere, sundere og mere meningsfulde liv for mænd.
Billetter
Billetterne koster 125 kr. ekskl. gebyr. Er du medlem af Skolekredsen, koster billetten 75 kr. ekskl. gebyr. Du kan købe max 2 billetter pr. medlemskab. Husk at indtaste dit medlemsnummer, FØR du vælger antal billetter – ellers fratrækkes rabatten ikke. Billetter refunderes ikke.
KØB BILLET
Foto: Jasper Carlberg

Reception og højskolesang
2026-03-03 15:30 - 17:00
Kom med til reception, når vi markerer, at højskolens forstander Malene Bjerre fylder rundt.
Vores forstander Malene Bjerre fylder 60 år tirsdag den 3. marts, og i den anledning inviterer bestyrelsen til reception for nuværende og tidligere kursister, samarbejdspartnere og andre venner af huset.
Vi byder på et glas og lidt snacks, musik og naturligvis et par fællessange fra Højskolesangbogen.
Kig forbi. Vi glæder os til at se jer.

Folkekøkken & Foredrag: Cecilie Frøkjær
2026-03-10 18:00 - 21:30
Oplev den folkekære TV-vært, når hun fortæller om møder med mennesker, der har gjort en forskel i hendes liv.
Cecilie Frøkjær har mødt tusindvis af mennesker i de snart 30 år, som hun har været vært på TV2 – lige fra skuespillere, forfattere og politikere til danskere med helt særlige historier. Nogle af disse møder har sat dybe spor og formet den måde, hun lever sit liv på.
Glæd dig til det underholdende og inspirerende foredrag ‘Mennesker, der gjorde en forskel – og hvad de lærte mig’, når den folkekære vært lægger vejen forbi højskolen. Med varme, humor og selvironi deler Cecilie Frøkjær øjeblikke og indsigt fra møderne med mennesker, der tør tænke stort, udfordre sig selv og inspirere andre. Hør, hvad hun lærte af store personligheder som Lise Nørgaard, Casper Christensen og tv-kokken Nikolaj Kirk – og hvad de måske også kan lære dig.
Foredraget er arrangeret i samarbejde med LOF Lolland Falster.
Arrangementet indgår på Hold 2026-04A: Få gang i skriveriet og Hold 2026-05: Marts på Marielyst II
Spisning på højskolen
Spisningen til Folkekøkken & Foredrag foregår på Højskolen Marielyst kl. 18.00 og foredraget kl. 19.30.
Billetter til både spisning og foredrag koster 320 kr. (+ gebyr). Deadline for billetkøb med spisning er kl. 12.00 på dagen. Vær opmærksom på, at spisningen foregår i bedste folkekøkkenstil, hvor man sidder til bords med andre. Billetter til foredraget koster 160 kr. (+ gebyr). Er der resterende billetter, sælges de ved indgangen til Koncerthuset fra kl. 19.00. Billetter refunderes ikke.
KØB BILLET

Skt. Patricks dag - irsk koncert med Mary's Men
2026-03-17 19:30 - 21:30
De fire musikere giver traditionen tro irsk koncert på Højskolen i forbindelse med Skt. Patricks dag.
Peter Søvad, Simon Vikstrøm, Jan Borre og Kåre Lind indtager scenen i koncerthuset i anledning af St. Patricks Day. De fire musikere, der alle er eller har været undervisere på højskolen, byder tradition tro på en aften med spas og folkemusik. Med deres irske repertoire giver de den alt, hvad den kan trække ud fra devisen Keep calm and pretend to be irish. I løbet af aftenen kan du forsyne dig med drikkevarer i foyerbaren, der i anledningen får et irsk islæt.
Glæd dig til en festlig aften og et glædeligt gensyn, når husorkesteret igen samles om numre som Molly Malone, The Lark in the Morning, The Wild Rover og Whiskey in the Jar.
Arrangementet indgår på Hold 2026-06 og 06A: Irland på Marielyst
Billetter
Billetterne koster 125 kr. ekskl. gebyr. Er du medlem af Skolekredsen, koster billetten 75 kr. ekskl. gebyr. Du kan købe max 2 billetter pr. medlemskab. Husk at indtaste dit medlemsnummer, FØR du vælger antal billetter – ellers fratrækkes rabatten ikke. Billetter refunderes ikke.
KØB BILLET
Foto: PH Bergmann fotografi – SchmidtogBergmann.dk

Folkekøkken & Foredrag: Stine Askov
2026-03-23 18:00 - 21:30
Forfatter Stine Askov stiller skarpt på vigtigheden af anerkendelse og omsorg med udgangspunkt i hendes anmelderoste roman ‘Varme hænder’.
Hvordan finder vi mening i at tage os af andre – og hvad betyder anerkendelse i arbejdet med mennesker? Det udforsker Stine Askov i dette nærværende og vedkommende foredrag, når hun inviterer os med ind i omsorgens verden – et felt, hun kender både som tidligere pædagog gennem 20 år og som forfatter. Foredraget tager udgangspunkt i hendes anmelderoste roman ‘Varme hænder’ om Camilla, der skifter jobbet som børnehavepædagog ud med rollen som handicaphjælper for en kendt forfatter med fysisk funktionsnedsættelse. Det, der begynder som et ønske om et enklere arbejdsliv, udvikler sig hurtigt til en fortælling om de komplekse, meningsfulde og til tider udfordrende sider af omsorgsarbejdet.
De oversete sider af omsorg
I løbet af aftenen stiller Stine Askov skarpt på betydningen af at blive set, anerkendt og respekteret i sit arbejde – og på de ofte oversete sider af omsorg: den følelsesmæssige belastning, de etiske dilemmaer og den dybe menneskelige forbindelse, der opstår mellem omsorgsgiver og modtager. Med en unik kombination af humor og alvor udfolder hun omsorgens rolle i vores liv og samfund. Hun peger på, hvordan omsorg ikke blot er en profession, men også en grundlæggende menneskelig relation, der rejser spørgsmål om værdighed, selvstændighed og fællesskab.
Foredraget er arrangeret i samarbejde med LOF Lolland Falster.
Arrangementet indgår på Hold 2026-07: Højskole Classic i marts
Spisning på højskolen
Spisningen til Folkekøkken & Foredrag foregår på Højskolen Marielyst kl. 18.00 og foredraget kl. 19.30. Billetter til både spisning og foredrag koster 320 kr. (+ gebyr). Deadline for billetkøb med spisning er kl. 12.00 på dagen. Vær opmærksom på, at spisningen foregår i bedste folkekøkkenstil, hvor man sidder til bords med andre. Billetter til foredraget koster 160 kr. (+ gebyr). Er der resterende billetter, sælges de ved indgangen til Koncerthuset fra kl. 19.00. Billetter refunderes ikke.
KØB BILLET
Foto: Linda Hansen

Koncert med Sound of Gospel
2026-04-09 19:30 - 20:30
Humøret er i top, når det lokale kor Sound of Gospel med korleder Stefan Ægidius i front giver koncert på højskolen
Kom med til en forrygende aften, som man kun kan blive glad af, når vi byder på koncert med Sound of Gospel. Lad dig ikke narre af navnet, for det lokale kor synger naturligvis gospel, men også jazz, dansk pop og firestemmige arrangementer fra Højskolesangbogen. Koret byder også på en håndfuld sange, de fleste kan synge med på. Korleder er Stefan Ægidius, som også er korleder for det lokale kor Soul Invitation, som flere gange har besøgt højskolen.
Billetter
Entré betales ved indgangen, da indtægterne fra billetsalget går til koret. Det koster 90 kr. at deltage i arrangementet. Er du medlem af skolekredsen, får du billetten til 60 kr. Dørene åbner kl. 19.00.

Folkekøkken & Foredrag: Nina Smith
2026-04-13 18:00 - 21:30
Økonom og debattør Nina Smith udfordrer tidens idealer om familieliv, deltidsarbejde og velfærd i foredraget ‘Fra underskud til overskudskvinder’.
Mange kvinder overvejer i disse år, om de skal skrue ned for arbejdstiden, prioritere familien højere og slippe af med den såkaldte mental load og stress – alt sammen i jagten på et mere harmonisk familieliv. For nogle er idealet nærmest hentet direkte fra Astrid Lindgrens Bulderby-idyl. Men er det en realistisk vej til et godt liv? Det rejser store spørgsmål som skal velfærdssamfundet rulles tilbage, så mere af omsorgen for børn og ældre igen ligger i familien, hvis det offentlige ikke kan tage sig godt nok af vores børn og vores ældre? Hvad betyder det for kvinders position på arbejdsmarkedet, hvis ansvaret for hjem og omsorg fordeles skævt – og mændene ikke i tilsvarende grad træder til? Og hvilket velfærdssamfund ønsker vi egentlig at give videre til de kommende generationer?
Nina Smith, professor i nationaløkonomi ved Aarhus Universitet og Danmarks første kvindelige vismand, stiller skarpt på dilemmaer som disse i sit foredrag ‘Fra underskud til overskudskvinder’. I årtier har hun præget forskningen og den offentlige debat om ligestilling og arbejdsmarkedet og er medforfatter til bogen ‘Overskudskvinder’, hvor hun opfordrer kvinder til at tage økonomisk lederskab. Med både humor og tyngde belyser hun bl.a., hvorfor økonomisk ligestilling ikke kun er et spørgsmål om retfærdighed, men også om god samfundsøkonomi.
Foredraget er arrangeret i samarbejde med LOF Lolland Falster.
Arrangementet indgår på Hold 2026-09: Herreværelset, skønhed og dans
Spisning på højskolen
Spisningen til Folkekøkken & Foredrag foregår på Højskolen Marielyst kl. 18.00 og foredraget kl. 19.30.
Billetter til både spisning og foredrag koster 320 kr. (+ gebyr). Deadline for billetkøb med spisning er kl. 12.00 på dagen. Vær opmærksom på, at spisningen foregår i bedste folkekøkkenstil, hvor man sidder til bords med andre. Billetter til foredraget koster 160 kr. (+ gebyr). Er der resterende billetter, sælges de ved indgangen til Koncerthuset fra kl. 19.00. Billetter refunderes ikke.
KØB BILLET

Folkekøkken & Foredrag: Jesper Theilgaard
2026-05-18 18:00 - 21:30
Meteorologen og den tidligere vejr-vært fortæller om konsekvenserne af klimaændringerne – i Danmark og resten af verden.
Klimaspørgsmålet er mere centralt end nogensinde. Under coronapandemien nedbragte vi det betydeligt, men nu er vi tilbage til den vante CO2-udslip. Så lærte vi noget under pandemien – eller vil vi bare helst fortsætte vores gode liv? Jesper Theilgaard tager problemstillingen op i sit højaktuelle og dybt interessante foredrag om klimaet og de konsekvenser, klimaændringerne har – klimaændringer, der er en reel trussel for planeten.
Bliver Danmark oversvømmet?
Jesper Theilgaard har fulgt udviklingen nøje og giver os et indblik i, hvad der egentlig sker, når temperaturen stiger. Bliver Danmark oversvømmet? Får vi nogensinde en hvid jul igen? Kan vi forvente flere storme, som den vi så i 1999? Hvad sker der uden for Danmark, når temperaturen stiger? Kan vi forvente flere naturkatastrofer som følge af klimaændringerne? Og hvad sker der på den politiske front? Undervejs løfter han også sløret for, hvordan klimaet generelt har udviklet sig, og hvad vi ved om klimaændringer over de sidste tusinder af år.
Om Jesper Theilgaard
Jesper Theilgaard er uddannet meteorolog og igennem 28 år arbejdede han på DR, hvor han dækkede dramatiske vejrhændelser – bl.a. orkanen Adams rasen i december 1999, der kostede syv mennesker livet.
Foredraget er arrangeret i samarbejde med LOF Lolland Falster.
Arrangementet indgår på Hold 2026-12: Cykling, vandring, tegning og bevægelse
Spisning på højskolen
Spisningen til Folkekøkken & Foredrag foregår på Højskolen Marielyst kl. 18.00 og foredraget kl. 19.30.
Billetter til både spisning og foredrag koster 320 kr. (+ gebyr). Deadline for billetkøb med spisning er kl. 12.00 på dagen. Vær opmærksom på, at spisningen foregår i bedste folkekøkkenstil, hvor man sidder til bords med andre. Billetter til foredraget koster 160 kr. (+ gebyr). Er der resterende billetter, sælges de ved indgangen til Koncerthuset fra kl. 19.00. Billetter refunderes ikke.
KØB BILLET
Foto: Ulla Voigt

Højskoledag med dans og foredrag
2026-10-24 08:45 - 14:45
Smag på højskolelivet
Har du lyst til at opleve, hvordan en dag på en seniorhøjskole kan se ud? Vi inviterer indenfor til en dag med foredrag, samtaler, fællessang fra Højskolesangbogen og mulighed for masser af dans. Du møder flere af skolens lærere og seniordanseinstruktørerne Astrid Johansen og Birte Jakobsen.
Program
8.45: Morgenkaffe og croissant i foyeren
9.15-10.00: Morgensamling sammen med kursisterne på skolen
10.15 – 11.45: Undervisning/dans. Program følger
12.15 – 13.00: Frokost
13.00 – 14.30: Undervisning/dans. Program følger
14.30: Tak for i dag
Prisen på 400 kr. ekskl. gebyr er inkl. croissant, frokost, kaffe, te og undervisning. Hvis du er medlem af Skolekredsen, er prisen 350 kr. Biletter refunderes ikke.
KØB BILLET
